Diari Oficial de la Generalitat Valenciana


Sumari del DOGV 6187, del 19-01-2010 (2010/336)

ORDE 1/2010, de 12 de gener, de la Conselleria d'Agricultura, Pesca i Alimentació, per la qual es modifica l'Orde de 12 de febrer de 2009, de la Conselleria d'Agricultura, Pesca i Alimentació, per la qual s'establixen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6187

Data del DOGV
:   19-01-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/336


Data del document
:   12-01-2010

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * legislació
    * suport econòmic
    * agricultura biològica
    * denominació d'origen
    * marca

ORDE 1/2010, de 12 de gener, de la Conselleria d'Agricultura, Pesca i Alimentació, per la qual es modifica l'Orde de 12 de febrer de 2009, de la Conselleria d'Agricultura, Pesca i Alimentació, per la qual s'establixen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV. [2010/336]  
Per mitjà de la publicació en el Diari Oficial de la Comunitat Valenciana de 18 de febrer de 2009, número 5957, es va aprovar l'Orde de 12 de febrer de 2009, de la Conselleria d'Agricultura, Pesca i Alimentació, per la qual s'establixen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV, la qual conté les bases del règim ajudes vigent fins a l'any 2013. Les esmentades bases van ser modificades per l'Orde de 20 de maig de 2009, publicada el 29 de maig de 2009, en el Diari Oficial de la Comunitat Valenciana.  
Una vegada publicada la resolució de convocatòria per a l'exercici 2009 i tramitades les ajudes, a la vista de les sol·licituds presentades, es fan necessàries determinades modificacions al règim de bases aprovat, respectant-se en tot moment el règim previst en els articles 14 i 15 del Reglament (CE) número 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les Ajudes Estatals per a les Xicotetes i Mitjanes Empreses Dedicades a la Producció de Productes Agrícoles, i pel qual es modifica el Reglament (CE) número 70/2001 (DOUE L358, 16.12.2006).  
En virtut i ús de les facultats que em conferix l'article 28, lletra e, de la Llei 5/1983, de 30 de desembre, del Consell, en relació amb els articles 9 i 17 de la Llei 38/2003, de 17 de novembre, General de Subvencions, amb l'article 47.11 del text refós de la Llei d'Hisenda Pública de la Generalitat Valenciana, i amb el Decret 121/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, i a proposta de la Direcció General de Comercialització.  
ORDENE  
Article únic  
Modificació de l'Orde de 12 de febrer de 2009, de la Conselleria d'Agricultura, Pesca i Alimentació, per la qual s'establixen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV, en els apartats següents:  
Un. Es modifica la redacció de l'article 2, Beneficiaris, i queda redactat de la manera següent:  
«A l'efecte d'esta orde són beneficiaris:  
1. Els consells reguladors o òrgans de gestió de les denominacions d'origen, indicacions geogràfiques, especialitats tradicionals garantides de la Comunitat Valenciana a què els siga aplicable allò que es disposa en el Reglament (CE) número 479/2008, de 29 d'abril de 2008, del Consell, pel qual s'establix l'organització comuna del mercat vitivinícola, es modifiquen els reglaments (CE) número 1493/1999, (CE) número 1782/2003, (CE) número 1290/2005 i (CE) número 3/2008, i es deroguen els reglaments (CEE) número 2392/86 i (CE) número 1493/1999 i, el Reglament (CE) número 510/2006, de 20 de març de 2006, sobre la protecció de les indicacions geogràfiques i de les denominacions d'origen dels productes agrícoles i alimentaris. I el Consell d'Agricultura Ecològica de la Comunitat Valenciana, creat a l'empara del Reglament (CE) número 834/2007, de 28 de juny de 2007, del Consell, sobre producció i etiquetatge dels productes ecològics, i pel qual es deroga el Reglament (CEE) número 2092/91, i són els seus beneficiaris indirectes les PIME agrícoles i agroalimentàries associades als consells reguladors o òrgans de gestió, les quals han de ser les destinatàries últimes de les actuacions subvencionables, en relació a les activitats de l'article 4 apartat 1.  
2. Les entitats associatives constituïdes per a la gestió, amb l'autorització de la Conselleria d'Agricultura, Pesca i Alimentació, de l'ús de la marca CV, tal com es preveuen en el Decret 91/1998, de 16 de juny, del Govern Valencià, pel qual s'aprova el Reglament de la Marca de Qualitat CV per a Productes Agraris i Agroalimentaris.  
3. Les associacions de consells reguladors, les federacions i les confederacions d'estos i les organitzacions interprofessionals acollides a figures de qualitat, sempre que estiguen ubicades a la Comunitat Valenciana, queden incloses com a beneficiàries d'esta orde, i són els seus beneficiaris indirectes les xicotetes i mitjanes empreses agrícoles i agroalimentàries associades a les entitats beneficiàries, les quals han de ser les destinatàries últimes de les actuacions subvencionables.  
4. Els beneficiaris de l'apartat 1 d'este article compliran allò que es preveu en l'article 9.2 del Reglament (CE) número 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les Ajudes Estatals per a les Xicotetes i Mitjanes Empreses Dedicades a la Producció de Productes Agrícoles, i pel qual es modifica el Reglament (CE) número 70/2001 (DOUE L 358, 16.12.2006).  
5. Les entitats beneficiàries de la subvenció d'esta orde han de tindre personalitat jurídica pròpia independent de la Generalitat, ja que mai poden ser beneficiaris de les subvencions els òrgans de la pròpia Generalitat.  
6. Les entitats beneficiàries prestaran els servicis subvencionats a PIME agràries, i en cap cas poden efectuar pagaments directes a estes PIME.  
A l'efecte del règim d'ajudes contingut en esta orde, caldrà ajustar-se a la definició de PIME continguda en l'annex I del Reglament (CE) número 800/2008, de 6 d'agost de 2008, de la Comissió, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (reglament general d'exempció per categories) (DOUE L214, 09.08.2008).  
7. A l'efecte d'allò que es preveu en els articles 12, 14 i 15 d'esta orde el concepte de beneficiari serà l'establit en la Llei General de Subvencions.»  
Dos. Es modifica la redacció de l'article 4, Conceptes subvencionables, modalitats i quantia de les subvencions per als consells reguladors o òrgans de gestió de l'apartat 1r de l'article 2n, i queda redactat de la manera següent:  
«1. Ajudes per a fomentar la producció de productes agrícoles de qualitat:  
1.1. S'inclouen com a conceptes subvencionables:  
a) Els costos de les activitats d'estudi de mercat i concepció i creació de productes, incloses les ajudes concedides per a la preparació de sol·licituds de reconeixement d'indicacions geogràfiques i denominacions d'origen o certificats de característiques específiques de conformitat amb la normativa comunitària pertinent.  
b) Els costos de les activitats de control.  
- Els derivats de la implantació de mètodes de garantia de la qualitat, sistemes basats en anàlisi de riscos i punts de control crítics, sistemes de traçabilitat, sistemes per a garantir el respecte a l'autenticitat i les normes de comercialització. Així com els de formació del personal per a l'aplicació d'estos mètodes i sistemes.  
- Els derivats de les mesures de control obligatòries adoptades per les autoritats competents o en nom d'estes d'acord amb la legislació comunitària o nacional, llevat que la legislació comunitària exigisca que les empreses es facen càrrec d'eixos costos.  
- En la concessió de l'ajuda caldrà ajustar-se a allò que es preveu l'article 11 del Reglament (CE) número 510/2006, de 20 de març de 2006, del Consell, sobre la protecció de les indicacions geogràfiques i de les denominacions d'origen dels productes agrícoles i alimentaris (DOUE L93, 31.03.2006).  
c) Els costos d'activitats de promoció.  
- Organització de fòrums d'intercanvi de coneixements entre empreses, concursos, exhibicions i fires.  
- Per la participació en els esdeveniments abans esmentats seran subvencionables: drets de participació, despeses de viatge, costos de les publicacions i lloguer dels locals d'exposició.  
d) Els costos derivats de la divulgació de coneixements científics i, la informació factual sobre sistemes de qualitat oberts a productes d'altres països, sobre productes genèrics i sobre beneficis nutricionals dels productes genèrics i les recomanacions d'ús d'estos. Sempre que les referències a l'origen corresponguen exactament a les registrades per la Comunitat Europea i, els productes siguen els regulats en el Reglament (CE) número 510/2006, del Consell (DO L93, 31.03.2006), i els articles 54 a 58 del Reglament (CE) número 1493/1999, del Consell (DO L179, 14.07.1999).  
e) Publicacions com catàlegs o llocs web que presenten informació factual sobre els productors d'una regió determinada o d'un producte determinat, sempre que la informació i la seua presentació siguen de caràcter neutre i que tots els productors interessats tinguen les mateixes possibilitats d'estar representats en la publicació.  
1.2. L'ajuda atorgada per a les activitats recollides en l'apartat 1.1.:  
Lletra a) serà de fins al 60% dels costos.  
Lletra b). Apartat primer serà de fins al 60% dels costos. I apartat segon serà de fins al 60% dels costos.  
Lletra c) serà de fins a 60% dels costos.  
Lletra d) serà de fins al 60% dels costos.  
Lletra e) serà de fins al 60% dels costos.  
1.3. En relació als conceptes subvencionables de l'apartat 1.1. a i b, les ajudes es poden concedir només respecte dels costos dels servicis prestats per tercers o dels controls realitzats per tercers o en nom seu, com les autoritats reguladores competents o les entitats que actuen en nom seu, o per organismes independents encarregats del control i la supervisió de la utilització de les indicacions geogràfiques i denominacions d'origen i el Comité d'Agricultura Ecològica. No es poden concedir ajudes respecte de les despeses relacionades amb inversions.  
1.4. No es poden concedir ajudes destinades a sufragar part del cost dels controls realitzats per l'agricultor o fabricant, ni en aquells altres casos en què la legislació comunitària dispose que el cost del control ha d'anar a càrrec dels productors, sense especificar la quantia real de les despeses.  
1.5. L'ajuda ha d'estar a disposició de totes les persones amb dret a esta en la zona en qüestió, sobre la base de condicions definides objectivament. Quan la prestació dels servicis i l'assistència tècnica vaja a càrrec d'agrupacions de productors o altres organitzacions agràries d'ajuda mútua, l'afiliació a eixes agrupacions o organitzacions no serà condició per a tindre accés al servici. Tota contribució als costos administratius de l'agrupació o l'organització de què es tracte per part de persones que no estiguen afiliades s'ha de limitar al cost proporcional de la prestació del servici.  
2. Ajudes inicials per a la constitució de nous consells reguladors o òrgans de gestió de les indicacions geogràfiques i les denominacions d'origen i, el Comité d'Agricultura Ecològica de conformitat amb el dret comunitari, i el Decret 222/2007, de 9 de novembre, del Consell (DOCV núm. 5639, 14.11.2007).  
2.1. S'inclouen com a conceptes subvencionables:  
a) Lloguer de locals apropiats.  
b) Equipament de material d'oficina.  
c) Ordinadors i programes informàtics.  
d) Costos del personal administratiu.  
e) Costos generals.  
f) Les despeses legals i administratives.  
g) En el cas que es compren locals, les despeses subvencionables corresponents es limitaran a les del lloguer a preus de mercat.  
En el supòsit d'adquisició de béns inventariables el període durant el qual el beneficiari ha de destinar els béns a la finalitat concreta per a la qual es va concedir la subvenció no pot ser inferior a cinc anys.  
2.2. No seran subvencionables els costos posteriors al quint any o abonats després del sèptim any següent al seu reconeixement per l'administració competent.  
2.3. L'ajuda pot ser del 100% de les despeses justificades.  
L'import total de l'ajuda inicial per a la constitució de nous consells reguladors o òrgans de gestió de les indicacions geogràfiques i les denominacions d'origen no serà superior als 400.000 € en un període de cinc anys des de l'inici de l'esmentada constitució.  
2.4. No poden sol·licitar ajudes d'acord amb este apartat 2, les associacions de productors responsables de supervisar la utilització de les indicacions geogràfiques i les denominacions d'origen els objectius de les quals siguen incompatibles amb un reglament del Consell que establisca una organització comuna de mercat.»  
Tres. Es modifica l'apartat 4 de l'article 5, Conceptes subvencionables i quantia de les subvencions per a les activitats de les entitats associatives gestores de l'autorització de l'ús de la marca CV.  
L'apartat 4 de l'article 5 queda redactat de la manera següent:  
«El règim aplicable a les ajudes que es concediran sobre la base d'allò que es preveu en este article serà el previst en el Reglament (CE) 1998/2006, de 15 de desembre de 2006, de la Comissió, relatiu a l'aplicació dels articles 87 i 88 del Tractat a les Ajudes de Minimis. Per tant, queden exclosos com a beneficiaris directes o indirectes de les activitats subvencionables de l'apartat 1 les empreses del sector de producció primària de productes agrícoles.»  
Quatre. Es modifica la redacció de l'article 6, Conceptes subvencionables i quantia de les subvencions per a les activitats de les associacions de consells reguladors, les federacions i confederacions d'estos, i les organitzacions interprofessionals acollides a figures de qualitat, sempre que estiguen ubicades a la Comunitat Valenciana, i queda redactat de la manera següent:  
«1. Tipus d'activitats subvencionables:  
1.1. Els costos de les activitats d'estudi de mercat i concepció i creació de productes, incloses les ajudes concedides per a la preparació de sol·licituds de reconeixement d'indicacions geogràfiques i denominacions d'origen o certificats de característiques específiques de conformitat amb la normativa comunitària pertinent.  
1.2. Els costos derivats de la divulgació de coneixements científics i, la informació factual sobre sistemes de qualitat oberts a productes d'altres països, sobre productes genèrics i sobre beneficis nutricionals dels productes genèrics i les recomanacions d'ús d'estos. Sempre que les referències a l'origen corresponguen exactament a les registrades per la Comunitat Europea i, els productes siguen els regulats en el Reglament (CE) número 510/2006, del Consell (DO L93, 31.03.2006), i els articles 54 a 58 del Reglament (CE) número 1493/1999, del Consell (DO L179, 14.07.1999).  
1.3. Els costos de les despeses de representació.  
2. L'ajuda atorgada per a les activitats recollides en l'apartat 1:  
Apartat 1.1. serà de fins al 50% dels costos.  
Apartat 1.2. serà de fins al 50% dels costos.  
Apartat 1.3. serà de fins al 100% dels costos.  
3. En relació als conceptes subvencionables dels apartats 1.1. i 1.2., les ajudes es poden concedir només respecte dels costos dels servicis prestats per tercers.  
4. L'activitat subvencionable de l'apartat 1.3 només es contemplarà per a les associacions i federacions de consells reguladors de la Comunitat Valenciana, i en cap cas esta activitat pot suposar cap avantatge per a les empreses agràries de la Comunitat Valenciana representades.  
5. Les associacions i les federacions de consells reguladors de la Comunitat Valenciana estan obligades a distingir amb claredat entre les diferents activitats subvencionades i entre els seus respectius costos i finançament.  
6. No es poden concedir ajudes respecte de les despeses relacionades amb inversions.  
7. L'ajuda ha d'estar a disposició de totes les persones amb dret a esta en la zona en qüestió, sobre la base de condicions definides objectivament. Quan la prestació dels servicis i l'assistència tècnica vaja a càrrec d'agrupacions de productors o altres organitzacions agràries d'ajuda mútua, l'afiliació a eixes agrupacions o organitzacions no serà condició per a tindre accés al servici. Tota contribució als costos administratius de l'agrupació o l'organització de què es tracte per part de persones que no estiguen afiliades s'ha de limitar al cost proporcional de la prestació del servici.»  
Cinc. Es modifica l'article 8, Límits màxims de les subvencions, i queda redactat de la manera següent:  
«1. Les subvencions consistiran en una quantitat directa que pot arribar als percentatges que s'inclouen en els articles 4, 5 i 6 per a cada un dels tipus de despeses, sempre dins de l'import total de la partida fixada anualment en la Llei de Pressupostos Generals de la Generalitat de la Comunitat Valenciana.  
2. En cap cas les ajudes concedides a cada una de les entitats associatives gestores de la marca CV serà superior als 50.000 € anuals. 3. En cap cas les ajudes concedides a cada una de les associacions de consells reguladors, les federacions i les confederacions d'estos, i les organitzacions interprofessionals acollides a figures de qualitat, sempre que estiguen ubicades a la Comunitat Valenciana serà superior als 70.000 € anuals.  
3. En cap cas les ajudes concedides a cada un dels consells reguladors o òrgans de gestió de les indicacions geogràfiques i les denominacions d'origen i al Comité d'Agricultura Ecològica serà superior als 500.000 € anuals.»  
Sis. S'afig a l'apartat 2, lletra c, de l'article 9, Sol·licitud d'ajudes, un últim paràgraf.  
Així l'apartat 2, lletra c, queda redactat de la manera següent:  
«c) Memòria descriptiva de les activitats per a les quals sol·licita l'ajuda. El contingut mínim de la memòria versarà sobre els punts següents:  
I. Títol del projecte o activitats.  
II. Objectius.  
III. Descripció detallada de les actuacions, s'inclouran antecedents, motivacions per al desenvolupament de les activitats, programa d'execució i dades rellevants sobre la magnitud de l'activitat o esdeveniment que es realitzarà.  
IV. Pressupost detallat per activitats, que inclouran el seu pla de finançament i el balanç econòmic estimat del projecte global, així com la planificació amb indicació de les activitats, temps i cost.  
L'esmentada memòria descriptiva es presentarà d'acord amb els annexos I i II d'esta orde.»  
Així l'apartat 2, lletra i, de l'article 9, queda redactat de la manera següent:  
«i) En el cas que els beneficiaris siguen les entitats associatives gestores de l'autorització de l'ús de la marca CV han de presentar la declaració responsable de les ajudes de minimis concedides per qualsevol projecte al sol·licitant durant els dos exercicis fiscals anteriors i durant l'exercici fiscal actual, amb indicació de l'import, l'organisme, la data de concessió i el règim d'ajudes en què s'empara o, si s'escau, declaració de no haver-ne rebut cap, i una declaració responsable sobre altres ajudes rebudes per als mateixos costos subvencionables.»  
Set. Es modifica l'apartat 7 i s'afig un nou apartat 9 a l'article 10, Procediment de concessió.  
Així l'apartat 7 queda redactat de la manera següent:  
«7. No es procedirà a la concessió de subvencions a aquells que no es troben al corrent de les seues obligacions fiscals i de Seguretat Social. A este efecte l'òrgan gestor està autoritzat per a demanar els corresponents certificats d'estar al corrent de les esmentades obligacions, en relació als beneficiaris d'esta orde. La presentació de la sol·licitud de les ajudes d'acord amb esta orde comporta l'autorització a l'òrgan gestor per a demanar els corresponents certificats de l'Agència Tributària, Tresoreria de la Seguretat Social i la Direcció General de Tributs de la Generalitat.»  
Així l'apartat 9 queda redactat de la manera següent:  
«9. Tota alteració de les condicions tingudes en compte per a la concessió de la subvenció pot donar lloc a la modificació de la resolució de concessió, prèvia revisió i mitjançant un acord de l'òrgan col·legiat a què es fa referència en l'apartat 3, de l'article 10, d'esta orde. Sempre que quede suficientment justificada l'alteració de les condicions, per mitjà d'informe escrit de l'interessat.»  
Huit. S'afig un paràgraf últim a l'apartat 2, de l'article 11, Justificació de la subvenció.  
Així l'apartat 2 queda redactat de la manera següent:  
«La documentació preceptiva, que es presentarà, per a la justificació de les despeses efectuades serà la següent:  
a) El compte justificatiu en el qual s'ha d'incloure, davall la responsabilitat del beneficiari, declaració composta per una memòria explicativa de les activitats realitzades, el seu cost amb el desglossament de cada una de les despeses incorregudes i els ingressos que han finançat l'activitat, d'acord amb la Llei 38/2003, de 17 de novembre, General de Subvencions, i amb el text refós de la Llei d'Hisenda Pública de la Generalitat Valenciana.  
b) Original i fotocòpia de les factures o altres documents acreditatius de les despeses, juntament amb els justificants de pagament, per a cada una de les despeses. Els originals aportats se segellaran i s'estampillaran per l'òrgan gestor de manera que permeta el control de concurrència de les ajudes.  
c) Declaració sobre l'obtenció d'altres ajudes i d'altres ingressos per a la mateixa finalitat.  
d) Extracte de la comptabilitat del beneficiari, d'acord al model de l'annex I.  
e) Certificat de taxador independent degudament acreditat i inscrit en el corresponent registre oficial, en el cas d'adquisició de béns immobles.  
f) Els tres pressupostos que, en aplicació de l'article 31.3 de la Llei General de Subvencions, haja d'haver sol·licitat el beneficiari.  
Per a allò que s'establix en les lletres a i d caldrà ajustar-se als annexos I i II d'esta orde.»  
Nou. S'afig un annex II.  
ANNEX II  
MEMÒRIA DESCRIPTIVA DE LES ACTIVITATS: FORMULARI RESUM DE LES ACTIVITATS QUE PRESENTARAN JUNTAMENT AMB ALLÒ QUE S'HA INDICAT EN L'ARTICLE 9.2.C DE L'ORDE DE BASES  
  
Juntament amb el formulari resum s'adjunta l'informe que s'estructura de la manera següent:  
  
????????, ?- d'????- de ??.  
L'ENTITAT SOL·LICITANT O EL/LA REPRESENTANT LEGAL  
(Segell de l'entitat)  
ANEXO II  
MEMORIA DESCRIPTIVA DE LAS ACTIVIDADES: FORMULARIO RESUMEN DE LAS ACTIVIDADES A PRESENTAR JUNTO CON LO INDICADO EN EL BCA.4.2.K) DE LA ORDEN DE BASES  
  
Junto con el formulario resumen se adjunta informe que se estructura de la siguiente manera:  
  
En ????????, a ?- de ????- de ??.   
LA ENTIDAD SOLICITANTE O EL/LA REPRESENTANTE LEGAL  
(Sello de la entidad)  
Deu. S'afig un annex III.  
ANNEX III  
MEMÒRIA DESCRIPTIVA DE LES ACTIVITATS:  
PRESSUPOST DE LES ACTUACIONS  
Balanç econòmic estimat del projecte global:  
  
Pla de finançament de les actuacions:  
  
Pressupost detallat i planificació.  
CONSELLS REGULADORS O ÒRGANS DE GESTIÓ DE L'APARTAT 1R ARTICLE 2N  
1. Ajudes per a fomentar la producció de productes agrícoles de qualitat:  
a) Activitats d'estudi de mercat i concepció i creació de productes, incloses les ajudes concedides per a la preparació de sol·licituds de reconeixement d'indicacions geogràfiques i denominacions d'origen o certificats de característiques específiques de conformitat amb la normativa comunitària pertinent.  
  
b) Els costos de les activitats de control.  
- Els derivats de la implantació de mètodes de garantia de la qualitat, sistemes basats en anàlisi de riscos i punts de control crítics, sistemes de traçabilitat, sistemes per a garantir el respecte a l'autenticitat i les normes de comercialització. Així com els de formació del personal per a l'aplicació d'estos mètodes i sistemes.  
  
- Els derivats de les mesures de control obligatòries adoptades per les autoritats competents o en el seu nom d'acord amb la legislació comunitària o nacional, llevat que la legislació comunitària exigisca que les empreses córreguen amb eixos costos.  
  
c) Els costos d'activitats de promoció.  
- Organització de fòrums d'intercanvi de coneixements entre empreses, concursos, exhibicions i fires.  
  
d) Els costos derivats de la divulgació de coneixements científics i, la informació factual sobre sistemes de qualitat oberts a productes d'altres països, sobre productes genèrics i sobre beneficis nutricionals dels productes genèrics i les recomanacions d'ús d'estos. Sempre que les referències a l'origen corresponguen exactament a les registrades per la Comunitat Europea i els productes siguen els regulats en el Reglament (CE) número 510/2006, del Consell (DO L93, 31.03.2006), i els articles 54 a 58 del Reglament (CE) número 1493/1999, del Consell (DO L179, 14.07.1999).  
  
e) Publicacions com catàlegs o llocs web que presenten informació factual sobre els productors d'una regió determinada o d'un producte determinat, sempre que la informació i la seua presentació siguen de caràcter neutre i que tots els productors interessats tinguen les mateixes possibilitats d'estar representats en la publicació.  
  
2. Ajudes inicials per a la constitució de nous consells reguladors o òrgans de gestió de les indicacions geogràfiques i les denominacions d'origen i el Comité d'Agricultura Ecològica.  
  
ENTITATS ASSOCIATIVES GESTORES DE L'AUTORITZACIÓ DE L'ÚS DE LA MARCA CV  
1. Els costos de les activitats de control.  
a) Implantació de mètodes de garantia de la qualitat, sistemes basats en anàlisi de riscos i punts de control crítics, sistemes de traçabilitat, sistemes per a garantir el respecte a l'autenticitat i les normes de comercialització. Així com els de formació del personal per a l'aplicació d'estos mètodes i sistemes.  
  
b) Mesures de control obligatòries adoptades per les autoritats competents o en nom d'estes.  
  
2. Els costos d'activitats de promoció. Organització de fòrums d'intercanvi de coneixements entre empreses, concursos, exhibicions i fires.  
  
3. Publicacions com catàlegs o llocs web que presenten informació factual sobre els productors d'una regió determinada o d'un producte determinat, sempre que la informació i la seua presentació siguen de caràcter neutre i que tots els productors interessats tinguen les mateixes possibilitats d'estar representats en la publicació.  
  
ASSOCIACIONS DE CONSELLS REGULADORS, LES FEDERACIONS I CONFEDERACIONS D'ESTOS, I LES ORGANITZACIONS INTERPROFESSIONALS  
1. Activitats d'estudi de mercat i concepció i creació de productes, incloses les ajudes concedides per a la preparació de sol·licituds de reconeixement d'indicacions geogràfiques i denominacions d'origen o certificats de característiques específiques de conformitat amb la normativa comunitària pertinent.  
  
2. La divulgació de coneixements científics i, la informació factual sobre sistemes de qualitat oberts a productes d'altres països, sobre productes genèrics i sobre beneficis nutricionals dels productes genèrics i les recomanacions d'ús d'estos.  
  
3. Les despeses de representació.  
  
????????, ?- d'????- de ??.  
L'ENTITAT SOL·LICITANT O EL/LA REPRESENTANT LEGAL  
(Segell de l'entitat)  
Onze. S'afig un annex IV  
L'esmentat annex IV s'ha de presentar juntament amb l'annex I de l'Orde de 12 de febrer de 2009 (DOCV núm. 5957, de 18.02.2009).  
ANNEX IV. Justificació de les despeses  
COMPTE JUSTIFICATIU (ANNEX I + ANNEX IV)  
  
????????, ?- d'????- de ??.  
L'ENTITAT SOL·LICITANT O EL/LA REPRESENTANT LEGAL  
(Segell de l'entitat)  
DISPOSICIÓ FINAL ÚNICA  
Entrada en vigor  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 12 de gener de 2010  
La consellera d'Agricultura, Pesca i Alimentació,  
MARITINA HERNÁNDEZ MIÑANA